# **PROIECT AL DECIZIEI ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **SC IMPACT DEVELOPER & CONSTRUCTOR SA** cu sediul în Judeţul Ilfov, comuna Voluntari, şos. Pipera Tunari nr. 4C, Centrul de Afaceri Construdava, etaj 6-7 , înregistrată la APM Bucuresti cu 1942 din 27.01.2017, completată ulterior cu documentaţii înregistrate cu nr. 6082 din 28.02.2017 şi nr. 7009 din 07.03.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Bucureşti decide, ca urmare a consultărilor desfăşurate în cadrul şedinţei Colectivului de Analiză Tehnică din data de 09.03.2017, că proiectul*„Construire Ansamblu Rezidenţial Rozelor şi Ansamblu Rezidenţial Crizantemelor – Greenfield Timişoarei”,* propus a fi amplasat în str. Prelungirea Ghencea nr. 402-412, sector 6, Bucureşti, **se supune evaluării impactului asupra mediului şi nu se supune evaluării adecvate.**

Justificarea prezentei decizii:

***Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

a).Proiectul se încadrează în Anexa 2, pct. 10 lit. b) în H.G. nr. 445/2009 privind evaluarea impactului anumitor proiecte publice şi private asupra mediului - Lista proiectelor pentru care trebuie stabilită necesitatea efectuării evaluării impactului asupra mediului;

b). Analizând criteriile de selecţie pentru stabilirea necesităţii efectuării impactului asupra mediului, conform Anexei nr. 3, a Hotărârii Guvernului nr. 445/2009 şi parcurgând lista de control pentru etapa de încadrare, conform Ordinului nr.863/2002, s-a constatat că realizarea proiectului poate conduce la un impact semnificativ asupra mediului, prin:

* ***Caracteristicile proiectului*:**
* *Mărimea proiectului*:

Proiectul prevede construirea unui ansamblu rezidenţial – Greenfield Timişoarei, format din Ansamblul Rozelor (faza I) şi Ansamblul Crizantemelor (faza II).

*Ansamblul Rozelor* va fi compus din: 25 blocuri cu regim de înălţime P+9E, parcaje la

sol, parcaje acoperite biciclete, centru comunitar (spaţii de închiriat pentru administraţie, comerţ, servicii, birouri, depozitări), centru Spa, parc, drumuri, puncte de control acces, staţii transport în comun, platforme gunoi, bazin colectare ape pluviale, iluminat exterior, posturi trafo, spatii verzi, racorduri utilitati, gard împrejmuire proprietate, Gard imprejmuire teren rezervat şcoală şi grădiniţă.

Suprafaţa totala teren: 155558 mp,

Suprafaţa construită la sol: 14559, 53 mp,

Suprafaţa curculaţii, alei pietonale, platforme parcare, locuri de joacă: 82416,60 mp,

Parcări: 1947 locuri,

Suprafaţă spaţii verzi: 58581,87 mp (37,65% din suprafaţa terenului).

*Ansamblul Crizantemelor*  va fi compus din: 9 blocuri cu regim de înălţime P+9E, 28 blocuri cu regim de înălţime P+4E, parcaje la sol, drumuri, puncte de control acces, staţii transport în comun, platforme gunoi, bazin colectare ape pluviale, iluminat exterior, posturi trafo, spatii verzi, racorduri utilitati, gard Imprejmuire proprietate.

Suprafaţa totala teren: 103337 mp,

Suprafaţa construită la sol: 14852,55 mp,

Suprafaţa curculaţii, alei pietonale, platforme parcare, locuri de joacă: 53965,75 mp,

Parcări: 1226 locuri,

Suprafaţă spaţii verzi: 34518,7 mp (33,40 % din suprafaţa terenului).

* *Cumularea cu alte proiecte* – impactul asupra mediului în perioada desfăşurării lucrărilor de execuţie şi pe perioada de funcţionare va fi cumulat cu impactul produs de de activitatile desfăşurate în zonă - zona industrială Militari în special CET VEST, precum şi cel produs de traficul din zonă.
* *Utilizarea resurselor naturale* – nu este cazul;
* *Productia de deşeuri* - în perioada lucrărilor de execuţie rezultă deşeuri specifice activităţii de construcţie; nu sunt identificate deşeuri potenţial periculoase pentru mediu; pe perioada funcţionarii vor rezulta deşeuri menajere, deşeuri de ambalaje;
* *Emisii poluate, inclusive zgomotul şi alte surse de disconfort*: intensificarea traficului de orice fel, şi în timpul etapei de construcţie şi în perioada de funcţionare ar putea avea efecte semnificative; emisiile, zgomotul şi vibraţiile produse prin funcţionarea utilajelor specifice în perioada lucrărilor de execuţie ar putea avea efecte semnificative;
* *Riscul de accident, ţinându-se seama în special de substanţele şi de tehnologiile utilizate:* redus.
* ***Localizarea proiectului:***
* utilizarea existentă a terenului: conform PUZ Coordonator Sector 6, terenul este situat în zona M2, zona M3, zona L1a, terenul a făcut obiectul PUD – Prelungirea Ghencea nr.402-412, lot 1, sector 6, aprobat cu HCL Sector 6 nr. 342 din 20.12.2016, respectiv PUD – Prelungirea Ghencea nr.402-412, lot 2, sector 6, aprobat cu HCL Sector 6 nr. 341 din 20.12.2016. terenul este afectat de existenţa în subteran a echipamentelor edilitare majore.
* relativa abundenţă a resurselor naturale din zonă, calitatea şi capacitatea regenerativă a acestora: nu este cazul.
* capacitatea de absorbţie a mediului, cu atenţie deosebită pentru:
* zonele umede – nu este cazul.
* zonele costiere –nu este cazul.
* zonele montane şi cele împădurite – nu este cazul.
* parcurile şi rezervaţiile naturale – nu este cazul.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul.
* ariile în care standardele de calitate a mediului stabilite de legislaţie au fost deja depăşite:
* ariile dens populate: nu este cazul.
* peisajele cu semnificaţie istorică, culturală şi arheologică: nu este cazul.
* ***Caracteristicile impactului potential:***

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – impactul poate fi semnificativ pe perioada de execuţie a lucrărilor.

- natura transfrontalieră a impactului – nu este cazul;

- mărimea şi complexitatea impactului – impactul asupra factorilor de mediu poate fi semnificativ pe perioada de execuţie a lucrărilor şi pe perioada de funcţionare;

- probabilitatea impactului: poate fi semnificativ;

- durata, frecvenţa şi reversibilitatea impactului: impactul asupra mediului în perioada desfăşurării lucrărilor de execuţie şi pe perioada de funcţionare poate fi semnificativ.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,

Dr. ing. Simona Mihaela ALDEA

ŞEF SERVICIU AVIZE, ACORDURI,

AUTORIZAŢII,

Ing. Andrei STROIAN

ÎNTOCMIT,

Ing. Narcisa SERAFIM